
A coming out mint beszédesemény a queer tükrében

     Nemzetközileg a queer egyre nagyobb népszerűségnek örvend, de hazánkban még szinte ismeretlen, és feltáratlan terület (főleg nyelvészeti szempontból). Az elmélet feltűnése érinti a coming out (vagyis magyarul előbújás) jelenségét is. Dolgozatomban elsősorban arra a kérdésre keresem a választ, hogy a coming outnak milyen lehetőségei vannak egy ilyen elmélet tükrében, illetve szükséges és lehetséges-e újraértelmezni olyan szempontok alapján, melyek eddig még nem kerültek előtérbe. Dolgozatomat a queerelmélet részletes bemutatásával kezdem. Ezt a téma újszerűsége és a magyar szakirodalom hiányosságai teszik indokolttá. Utána pedig a coming out definíciós lehetőségeinek áttekintése következik, majd a jelenség és az identitáspolitika viszonyrendszerének bemutatása. Az elméleti áttekintést követően a gyakorlati vizsgálatokra térek át, tehát az interjúk lejegyzett anyagának elemzésével kísérlem meg bizonyítani a hipotézisemet.



